
Tlačová správa

Herné myši Verbatim Rapier V1 a V2

Presné, rýchle a nastaviteľné
Bratislava, 22. októbra 2008 – Verbatim s dvoma výkonnými hernými myškami Rapier V1 a V2 určuje štandardy už i v sektore herného príslušenstva. Hráči si môžu vychutnávať rozlíšenie až 3200 dpi, nastaviť hmotnosť myší a vyskúšať si akceleráciu pohybu až 20G – najrýchlejšiu, akú súčasný trh ponúka. Nové modely sú už dostupné v špecializovaných predajniach za odporúčanú cenu 781 Sk (Rapier V1) a 660 Sk (Rapier V2). Na ešte lepší zážitok z hrania Verbatim odporúča podložku Rapier Gaming Precision Pad.

Verbatim zaradil vyššiu rýchlosť v boji o trh herného príslušenstva a predstavil dve myši pre hráčov: Rapier V1 a Rapier V2. Vďaka najnovšej snímacej technológii zvládajú rozlíšenie až 3200 dpi, ktoré zaisťuje vysokú presnosť pohybu a akceleráciu až 20G so 40ips (V2) a 65ips (V1). Tieto vlastnosti radia herné myši od Verbatimu medzi najrýchlejšie na trhu. Pri hraní môžu hráči zaťažiť svoje myši až siedmimi závažiami na V2 a piatimi na V1 a spestriť si tak pôžitok z hry.
Priložený softvér umožňuje hráčom uložiť si svoje individuálne nastavenia pre každý jednotlivý herný titul. K dispozícii sú tiež tri možnosti nastavenia makra, ktoré je možné využiť napríklad pri nepretržitom strieľaní alebo na pohyb vo first-person strieľačkách. Herné myši sú napájané prostredníctvom USB konektora, ktorý je pri modeli V1 pozlátený, čím poskytuje kvalitnejšie pripojenie.

„Počítačové hry sú stále realistickejšie a náročnejšie. S kvalitnou technológiou našich myší môžu hráči zdolať každú prekážku a užijú si pri hraní viac zábavy,“ vysvetľuje Kai Miroschnik, Business Development Manager, Verbatim EUMEA HDD. Funkčnosť herných myší je možné podporiť podložkami Rapier Precision Gaming Pads od Verbatimu. Ich špeciálne upravený povrch poskytuje hráčom viac kontroly pri hre. Herné podložky, ktoré sú len 0,5 mm hrubé, majú na svojej spodnej strane protišmykový film zaisťujúci pevné priľnutie na povrch.

Obrázky sú na prevzatie na:

O spoločnosti Verbatim

Od roku 1969 udáva Verbatim smer vývoja technológií na uchovávanie dát – od diskiet a magneticko-optických médií, CD a DVD formátov až po najnovšie HD médiá Blu-ray. Okrem toho ponúka Verbatim kvalitné produkty na poli prenosných USB kľúčeniek, pamäťových „flash“ kariet a externých pevných diskov, a rovnako tak i široké spektrum počítačového príslušenstva. Verbatim je dcérskou spoločnosťou Mitsubishi Chemical Group a ťaží z vynikajúceho výskumného a vývojového oddelenia. Vďaka tomu hrá Verbatim kľúčovú úlohu pri utváraní trhu s pamäťovými médiami. Veľmi prísne kontroly kvality počas výroby zaisťujú vysokú kvalitu produktov spoločnosti Verbatim, ktoré víťazia v mnohých medzinárodných porovnávacích testoch. Spoločnosť je európskym lídrom v oblasti optických dátových nosičov. Viac informácií nájdete na adrese: www.verbatim-europe.com

